|  |
| --- |
| Fabiano Caruana |
|  
Fabianas Karuana 2013 m. |
| Pilnas vardas | Fabiano Luigi Caruana |
| Šalis | JAV Italija (2005–2015) |
| Gimė | 1992 m. liepos 30 d. (31 metai) |
| Titulas | Didmeistris (2007) |
| FIDE reitingas | 2842 (2020 m. vasaris)) |
| Aukščiausias reitingas | 2844 (2014 m. spalis) |

**Fabianas Luidžis Karuana** (it. *Fabiano Luigi Caruana*; g. 1992 m. liepos 30 d. Majamyje, Floridoje) – JAV–Italijos šachmatininkas. Jis turi JAV ir Italijos pilietybes. Nuo 2005 m. gyveno Europoje ir priklausė Italijos šachmatų federacijai, bet 2015 m. grįžo į JAV šachmatų federaciją.

Šachmatų vunderkindas: nuo pat jaunystės išryškėjo jo gabumai, žaidžiant šachmatais: FIDE meistras (2002); tarptautinis meistras (2005); turėdamas 14 metų, 11-kos mėn. ir 20 dienų tapo didmeistriu (2007).

Fabianas Karuana yra eilės pasaulio elitinių turnyrų nugalėtojas bei prizininkas. 2014 m. spalio mėn. bei 2018 m. gegužės mėn. jo FIDE reitingas buvo 2-as pasaulyje.

2018 m. kandidatų turnyre iškovojo teisę žaisti mačą dėl pasaulio čempiono vardo su Magnusu Karlsenu.

Jaunystė
--------

F. Karuana gimė Majamyje amerikiečių italų šeimoje bet nuo 4-ių metų, gyveno Parksloupe (Bruklinas).

Fabianas Karuana išmoko žaisti šachmatais būdamas penkerių. Nuo 6 metų jį treniravo nacionalinis meistras Bruce Pandolfini. Anksti pradėjo dalyvauti įvairiose varžybose. Būdamas 10-ies tapo jauniausiu amerikiečiu, nugalėjusiu didmeistrį oficialiose varžybose. Tai įvyko Manhatano Maršalo šachmatų klube vykusiame turnyre. 12-kos tapo FIDE meistru.

Iki 12 metų amžiaus grupėje, buvo pajėgiausias tarp JAV jaunųjų šachmatininkų. Šachmatais užsiiminėdavo po 36 val. per savaitę.

2004 m. su tėvais persikėlė į Europą.

Čempionatai
-----------

### Jaunimo

Žaidė Panamerikos jaunių čempionatuose: 2001 m. Argentinoje, Mendosoje, vykusiame čempionate, amžiaus grupėje iki 10 metų, laimėjo sidabro medalį, 2002 m. Argentinos Vilja Chiardino mieste vykusiame Panamerikos jaunių čempionate iki 10 m. amžiaus grupėje, surinko 8,5 tšk. iš 9 galimų ir iškovojo aukso medalį; 2003 m. Bogotoje iki 12 m. amžiaus grupėje, kartu su Emiliju Kordova surinko po 8 tšk. iš 9 bei buvo apdovanotas aukso medaliu.

Jis žaidė ir pasaulio jaunių šachmatų čempionatuose, kuriuose finišuodavo turnyrinės lentelės viršuje, bet medalių nepelnė:

2002 m. Heraklione iki 10 m. amžiaus grupėje, surinkęs 8 tšk. iš 11, užėmė 6-ą vietą; 
ten pat vykusiame 2004 m. čempionate iki 12 metų amžiaus grupėje, surinkęs 7,5 tšk. iš 11, liko 10-as.

### Šalies

Jis Italijos čempionas (2007, 2008, 2010, 2011). Be to, 2006 m. lapkričio 22–gruodžio 3 d. Kremonoje vykusiame čempionate, kartu su Godena Michele, surinko po 8 taškus, bet, pralaimėjęs varžovui papildomas greitąsias partijas, užėmė antrąją vietą.

Dalyvavo JAV šachmatų čempionatuose: 2016 m. užėmė pirmąją vietą, o 2018 m. surinkęs 8 taškus iš 11-kos galimų, buvo antras.

### Pasaulio

Dalyvauja pasaulio taurės, didžiojo prizo šachmatų varžybose, kandidatų turnyruose.

#### Šachmatų taurės varžybos

F. Karuana dalyvavo taurės varžybose (2009; 2011; 2013; 2015; 2017) m. Į jas dažniausiai jis patekdavo dėl savo aukšto reitingo. Tačiau šiose varžybos jo nelydėjo sėkmė: geriausias jo pasiekimas per (2009–2017) m. laikotarpį – 2013 m. ketvirtfinalis.

Į 2009 m. pasaulio šachmatų taurės varžybas pateko FIDE prezidento pasiūlimu. F. Karuanos debiutas buvo sėkmingas: pirmajame rate nugalėjo Lazarą Brusoną (rtg. 2619) iš Kubos, antrame jo tautietį – Leinierą Domingesą (rtg. 2719) ir trečiame – Jevgeniju Aleksejevą (rtg. 2715) iš Rusijos. Ketvirtajame rate, susitikęs su Vugaru Gašimovu (rtg 2758, pasaulyje Nr. 6) iš Azerbaidžano, po dviejų lygiųjų pagrindiniame mače, žaidžiant 4-ias papildomas greitąsias partijas neatsilaikė ir pralaimėjo bendru rezultatu – 1,5:3,5.

Į 2011 m pasaulio taurės varžybas buvo pakviestas dėl aukšto reitingo. Pirmajame rate įveikė Aleksejų Pridorožnį, antrame – ukrainietį Jurijų Drozdovskį, bet trečiame rate pralaimėjo, žaisdamas papildomas greitųjų šachmatų partijas Rusijos DM Piotrui Svidleriui.

Į 2013 m. pasaulio taurės varžybas vėl pateko dėl aukšto reitingo. Pirmame rate, įveikė TM G. Akašį iš Indijos, antrajame – Ju Jangjį iš Kinijos, trečiame – Vladimirą Malakhovą iš Rusijos, ketvirtame – Peru DM Chulijų Grandą, bet buvo sustabdytas ketvirtfinalyje, žaidžiant su Maksimu Vašje-Legravu iš Prancūzijos.

Dėl aukšto reitingo dalyvavo 2015 m. pasaulio taurės varžybose. Pirmame rate laimėjo prieš Tuniso atstovą Amirą Zaibi, antrajame – Azerbaidžano DM Raufą Mamedovą, trečiajame – Ukrainos-Kanados DM. Antoną Kovaliovą, tačiau ketvirtajame rate, susitikęs su dar vienu Azebaidžano DM Šakhrijaru Mamedjarovu pralaimėjo 0,5:1,5 ir iškrito iš taurės varžybų.

Dėl aukšto reitingo buvo pakviestas ir į 2017 m. taurės varžybas iš kurių teko pasitraukti trečiame rate, pralaimėjus per papildomas greitųjų partijas Jevgenijui Najerui iš Rusijos. Bendras susitikimo rezultatas – 1,5:2,5.

#### Didžiojo prizo varžybos

Jis sėkmingiau žaidė didžiojo prizo šachmatų varžybose: Taškente (2012) vykusiame turnyre, surinkęs 6 taškus iš 8, užėmė 4-ą vietą ir pelnė 80 didžiojo prizo balų, Cuge (2013) dalijosi trečią – ketvirta vietomis bei uždirbo 100 balų, Salonikuose (2013), pasidalijęs antra-trečia vietomis pridėjo dar 125 balus.

Po trijų turnyrų jo balų suma buvo 305. Kad užimtų bendrąją antrąją vietą, suteikiančią teisę žaisti kandidatų turnyre, Paryžiuje jam reikėjo iškovoti 165 balus. Tam reikėjo užimti gryną pirmąją vietą ir gauti 170 balų.

Tačiau tiek balų nepasisekė surinkti, nes teko dalytis pirmąja – antraja vietomis su Borisu Gelfandu už kurias abu varžovai gavo tik po 155 balus. Tad liko trečias, surinkęs bendroje įskaitoje 380 balų ir į 2014 m. kandidatų turnyrą nepateko.

Į 2014-15 m. didžiojo prizo šachmatų varžybas, kurios buvo 2016 m. pasaulio šachmatų čempionato ciklo dalis pateko dėl aukšto savo reitingo.

Šios varžybos jam buvo sėkmingos. Baku (2014) m. vykusiame didžiojo prizo turnyre, kartu su Borisu Gelfandu surinkęs po 6,5 taško iš 11-kos galimų, dalijosi pirma-antra vietomis ir uždirbo 155 didžiojo prizo balus. Netrukus sekusiame Taškento (2014) turnyre, surinkęs 6 tšk. iš 11, dalijosi 4-7 vietomis ir pelnė 75 balus. Jo užimta pirmoji vietą (kartu H. Nakamura) 2015 m. Chanty Mansijsko turnyre suteikė dar 140 balų, kurie išvedė jį į pirmąją vietą didžiojo prizo varžybų bendroje įskaitoje bei garantavo vietą 2016 m. Kandidatų turnyre.

#### Kandidatų turnyrai

2016 m. kandidatų turnyrą Fabianas Karuana pradėjo atsargiai: po septynių ratų jis, su Anišu Giriu, dalijosi 4-5 vietomis – jų sąskaitose buvo po 3,5 taško.

Antrojoje turnyro pusėje F. Karuanas žaidė rezultatyviau ir dešimtajame rate, baltaisiais nugalėjęs V. Anandą, buvo iškopęs į lyderius.
vienuoliktajame – baigė partiją lygiosiomis su V. Topalovu ir, kartu su Višvanatanu Anandu, turėdami po 6,5 taško, pirmavo. Trečioje vietoje buvo – S. Karjakinas (6 taškai),

Po 13-kos ratų priekyje vis dar F. Karuanas, šį kart su S. Karjakinu. Jie buvo surinkę po 7,5 taško. Trečias, su 7 taškais – V. Anandas.

Paskutiniame rate lyderiai susitiko tarpusavyje. F. Karuana juodosiomis figūromis žaidė su S. Karjakinu. Partijos vertė buvo didelė – nugalėtojas iškovotų teisę žaisti mačą su M. Karlsenu dėl pasaulio čempiono titulo. Juodieji, žaidę aštrų siciliškosios gynybos variantą, suklydo (36….Be4?, geriau 36….Re4). S. Kariaginas šia klaida pasinaudojo ir sekančiu ėjimu, paaukojęs bokštą (37. B:d5), laimėjo partiją bei surinkęs 8,5 taško, tapo turnyro nugalėtoju.

F. Karuana su V. Anandu, turėję po 7,5 taško, dalijosi 2-3 vietas. Karuana buvo arti tikslo: jis turėjo neišnaudotų rezervų, kaip nelaimėta partija palankioje padėtyje prieš  V. Topalovą turnyro pirmoje pusėje, ar vėliau, 13-ame rate, prieš P. Svidlerį. F. Karuanos debiutas parodė kad jis jau pasiruošęs pasaulio čempionato mačams.

Į 2018 m. kandidatų turnyrą F. Karuana vėl pateko dėl aukšto savo FIDE reitingo. Skirtingai nuo 2016 m. kandidatų turnyro jis sėkmingiau žaidė turnyro pradžioje. Pradėjęs turnyrą pergale prieš JAV DM Vesli So,
ketvirtajame rate juodosiomis figūromis laimėjo prieš Vladimirą Kramniką ir tapo varžybų lyderiu (3 tšk. iš 4). Po jo buvo V. Kramnikas (2,5), Š. Mamedjarovas, L. Aronianas, A. Griščiukas, D. Liženis (visi po 2).

Septintajame rate F. Karuana juodosiomis figūromis atmušė aktyviai žaidusio Armėnijos didmeistrio Levono Aroniano atakas ir laimėjo. Įveikęs turnyro pusiaukelę, surinkęs 5 taškus iš 7 galimų, pirmavo. Antras buvo Š. Mamedjarovas (4,5), trečias – V. Kramnikas (3,5).

Dešimtajame rate jam teko atlaikyti Azerbaidžano didmeistrio Šachrijaro Mamedjarovo bandymą laimėti prieš jį ir išsiveržti į pirmą vietą, bet F. Karuana, išlaikė apyligę padėtį ir jų partija baigėsi lygiosiomis. Po dešimties ratų tebepirmavo; F. Karuana (6.5 tšk.), antras buvo Š. Mamedjarovas (6), trečias – A. Griščiukas (5.5).

Po 12-ojo rato turnyrinė padėtis pasikeitė. kai F. Karuana pralaimėjo iki tol 4-ove vietoje buvusiam 2016 m. kandidatų turnyro nugalėtojui Rusijos didmeistriui S. Karjakinui ir šis taškais pavijęs, dėl geresnių papildomų rodiklių išėjo ir į pirmą vietą. Prie to prisidėjo ir 12-ame rate Š. Mamedjarovo pralaimėjimas kinui D. Liženiui. F. Karuanos padėtis susikomplikavo, nes siekiant mačo su Magnusu Karlsenu, per likusias dvi partijas jam reikėjo surinkti daugiau taškų už S. Karjakiną. Be jų, į pirmąją vietą dar pretendavo trys, tik pustaškiu atsilikę dalyviai.

F. Karuana susikaupė ir 13-ame rate, laimėjęs prieš L. Aronianą, vėl tapo turnyro lyderiu, nes S. Karjakinas savo partiją su Vesli So baigė lygiosiomis. Dalyvių vietos prieš paskutinį ratą buvo: 1-as – F. Karuana (8 tšk.), 2-as – Š. Mamedjarovas (7.5), 3-ias S. Karjakinas (7.5), 4-as – D. Liženis (7).

Paskutiniame rate, prieš pirmąją laiko kontrolę, partijos dar vyko įtemptai – ilgai buvo neaišku, kas užims pirmą vietą. Bet visi, siekusieji pirmos vietos, F. Karuanos varžovai partijas baigė lygiosiomis.

Fabianas Karuana paskutiniame rate, pasiekęs pergalę prieš Rusijos didmeistrį Aleksandrą Griščiuką, surinko 9 taškus ir laimėjo kandidatų turnyrą bei iškovojo teisę žaisti mačą su pasaulio šachmatų čempionu Magnusu Karlsenu.

#### Pasaulio čempionato mačai

2018 m. lapkričio 9 - 28 Londone žaidė pasaulio šachmatų čempionato mačą su pasaulio čempionu Magnuso Kalsenu. Pagrindinis 12-kos partijų mačas baigėsi lygiosiomis 6-6 (visos partijos baigėsi lygiosiomis). Pagal nuostatus buvo žaidžiamas papildomas keturių greitųjų (25 min. + 10 sek.) partijų mačas. Jį 3-0 laimėjo Magnusas Karlsenas.

Turnyrai
--------

### Klasikiniai šachmatai

Fabianas Karuana yra nugalėjęs, ar tapęs prizininku, eilėje tarptautinių šachmatų turnyrų.

2014 m. Sent Luise Singfildo taurės turnyre (vid. rtg 2802), surinkęs 8,5 tšk. iš 10 galimų, nugalėjo bei 3 taškais aplenkė M. Karlseną (5,5 tšk.)

2017 m. gruodžio mėn. dalyvavo Londone vykusiame 9-ajame klasikinių šachmatų turnyre (vid. rtg 2779). F. Karuana, kartu su rusu DM J. Nepomniačiu, surinko po 6 tšk. iš 9 ir dėl geresnių papildomų rodiklių užėmė pirmąją vietą. Trečias buvo M. Karlsenas – 5. tšk.

Po sėkmingo 2018 m. Kandidatų turnyro, balandžio mėn. laimėjo Karlsrūjėje ir Baden Badene vykusį 20-os kategorijos (vid. rtg 2736) šachmatų turnyrą, surinkęs – 6,5 taško iš 9 galimų (+4–0=5), tašku aplenkė pasaulio čempioną Magnusą Karlseną. 

2018 m. birželio mėn. Fabianas Karuana, surinkęs 5 taškus iš 8 galimų, laimėjo Stavangeryje (Norvegija) vykusį 9 dalyvių šachmatų superturnyrą. Antras liko pasaulio čempionas Magnusas Karlsenas, trečias Hikaru Nakamura, ketvirtas Višvanatanas Anandas – visi po 4,5 tšk.

### Greitieji šachmatai

2014 m. dalyvaudamas Dubajuje birželio mėn. vykusiame pasaulio greitųjų šachmatų ir žaibo čempionate, F. Karuana, kartu su dar trim dalyviais: V. Anandu, L. Aronianu ir A. Morozevičiumi, surinko pustaškiu mažiau už čempionu tapusį M. Karlseną, bet dėl aukštesnių papildomų rodiklių jam atiteko 2-oji vieta.

Komandinės varžybos
-------------------

Fabianas Karuana nemažai dalyvauja įvairiose komandinėse šachmatų varžybose.

### Šachmatų olimpiados

F. Karuana atstovavo Italijai šachmatų olimpiadose (2008, (2010), 2012 ir 2014) prie 1-os lentos. žaisdamas 2016 m. prie 1-os lentos JAV rinktinėje, iškovojo asmeninį bronzos ir komandinį aukso medalį.

### Europos komandinis čempionatas

Jis žaidė Italijos šachmatų rinktinėje 2007, 2009, 2011 ir 2013 m. Europos komandinėse šachmatų čempionatuose.

Geriausi jo pasirodymai, žaidžiant Italijos rinktinėje buvo ketvirtos vietos prie 1-os lentos 2009 m. (5,5 iš 8) ir 2013 m. (6 iš 9).

### Europos klubinių komandų čempionatas

Žaisdamas už įvairias komandas Europos klubinių komandų taurės varžybose iki 2018 m. iškovojo po vieną komandinių sidabro ir bronzos medalį ir vieną aukso medalį už individualų žaidimą.

Fabianas Karuana žaidė: Maskvos S64M, Azerbaidžano SOCA ir Italijos GCPA komandose.
Žaisdamas prie 3-ios lentos Maskvos S64M komandoje (2009, 2010 ir 2011), medalių neiškovojo. Geriau sekėsi žaidžiant Azerbaidžano SOCA komandoje – 2013 m. laimėtas komandinis bronzos medalis. O prie aukščiausios lentos Italijos GCPA komandoje (2014) m. už individualų žaidimą laimėjo pirmą vietą.

Grįžęs (2015) m. į SOCA komandą, prie 3-ios lentos iškovojo komandinį sidabro medalį, o individualiai buvo ketvirtas.

### Mitropos taurė

Nuo o 2006 m. ir 2008–2010 m. žaisdamas prie 1-os, o 2007 m. prie 2-os lentos, Italijos komandoje Mitropos taurės komandinėse šachmatų varžybose, laimėjo tris aukso už individualų žaidimą bei vieną aukso ir du sidabro komandinius medalius. 2008 m. jam už individualų žaidimą atiteko auksas, 2009 m. – auksas ir sidabras. 2010 m. buvo apdovanotas komandiniu ir individualiu aukso medaliu. 2008 m. jis surinko 7,5 iš 9 galimų ir pasirodymo reitingas siekė 2810.

### Rusijos Premjer lyga

Žaisdamas Rusijos Premjer lygoje už Maskvos S64M komandą, iškovojo: du aukso ir po vieną sidabro bei bronzos komandinius medalius ir du aukso bei du bronzos medalius už individualų žaidimą. 2009 m. prie 4-os lentos laimėjo komandinį sidabro, o individualiai – aukso medalį; 2010 m. iškovojo aukso medalį – už komandinį bei bronzos medalį – už individualų žaidimą; 2011 m. – aukso medalius – už individualų ir komandinį žaidimą; 2012 m. (prie 3-ios lentos) bronzos medalius už komandinį ir individualų žaidimą.

### Kitos komandinės varžybos

Dar Fabianas Karuana žaidė Vokietijos Bundes lygoje (2008 ir 2009) m.; Italijos komandiniuose šachmatų čempionatuose (2009 ir 2012), Ispanijos lygoje (2009), Šveicarijos komandų čempionatuose (2010–2012), Prancūzijos „12-kos geriausių" varžybose (2011) ir Graikijos komandiniame šachmatų čempionate (2012) m.

Šaltiniai
---------

1. ↑  „Reitingo grafikas 2020 m. vasario mėn" (anglų). Nuoroda tikrinta 2020 m. birželio 25 d..
2. ↑  „Karuana grįžta į JAV šachmatų federaciją" (anglų). Suarchyvuota iš originalo 2019-08-25. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
3. ↑  „10-mečio Fabiano Karuanos partija su didmeistriu 2002 m." (anglų). Suarchyvuota iš originalo 2018-06-27. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
4. ↑  „Nuostabusis Fabianas" (anglų). Suarchyvuota iš originalo 2020-01-02. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
5. ↑  „Apie Fabianą" (anglų). Suarchyvuota iš originalo 2019-12-18. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
6. ↑  „Panamerikos jaunių šachmatų festivalių istorija" (anglų). Suarchyvuota iš originalo 2020-04-10. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
7. ↑  „2002 m. pasaulio jaunių iki 10 m.šachmatų čempionatas" (italų). Suarchyvuota iš originalo 2018-06-27. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
8. ↑  „2004 m. pasaulio jaunių iki 12 m.šachmatų čempionatas" (italų). Suarchyvuota iš originalo 2020-06-25. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
9. ↑  „Italijos šachmatų čempionatai" (italų). Nuoroda tikrinta 2020 m. birželio 25 d..
10. ↑  „2006 m. Italijos čempionatas" (italų). Suarchyvuota iš originalo 2020-06-25. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
11. ↑  „2016 m. JAV čempionatas" (anglų). Suarchyvuota iš originalo 2020-06-08. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
12. ↑  „2018 m. JAV čempionato lentelė" (anglų). Suarchyvuota iš originalo 2020-06-08. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
13. ↑  „2009 m. FIDE pasaulio taurė" (anglų). Suarchyvuota iš originalo 2020-06-12. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
14. ↑  „2012 m. FIDE Didžiojo prizo turnyras (Taškentas)" (anglų). Suarchyvuota iš originalo 2019-09-08. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
15. ↑  „3-iasis Didžiojo prizo turnyras (Cugas)" (anglų). Nuoroda tikrinta 2020 m. birželio 25 d..
16. ↑  „FIDE Didžiojo prizo turnyras (Salonikai)" (anglų). Suarchyvuota iš originalo 2019-06-11. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
17. ↑  „2013 m. Paryžiaus Didžiojo prizo turnyras" (anglų). Suarchyvuota iš originalo 2019-06-11. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
18. ↑  „2012 - 2013 m. FIDE Didžiojo prizo varžybų galutiniai rezultatai" (anglų). Suarchyvuota iš originalo 2015-06-21. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
19. ↑  „2014 m. FIDE Didžiojo prizo turnyras Baku" (anglų). Suarchyvuota iš originalo 2019-06-11. Nuoroda tikrinta 2020 m. birželio 25 d.
 d. `{{cite web}}`: Patikrinkite date reikšmes: `|accessdate=` (pagalba); line feed character in `|accessdate=` at position 23 (pagalba)CS1 priežiūra: netinkamas URL (link)
20. ↑  „Andreikinas laimi FIDE Didžiojo prizo turnyrą" (anglų). Nuoroda tikrinta 2020 m. birželio 25 d..
21. ↑  „2014 - 2015 m. Didžiojo prizo (po Khanty Mansijsko turnyro) bendri varžybų rezultatai pagal surinktus balus" (anglų). Suarchyvuota iš originalo 2019-06-09. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
22. ↑  „Pretendentų turnyras 07: Nakamura veržias į priekį - ar ne per vėlai?" (rusų). Suarchyvuota iš originalo 2019-11-16. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
23. ↑  „Pretendentų turnyras 10: Karuana aplošė Anandą" (rusų). Suarchyvuota iš originalo 2019-11-03. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
24. ↑  „Pretendentų turnyras 11: Anandas grįžo kovoti dėl pirmosios vietos" (rusų). Suarchyvuota iš originalo 2019-11-16. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
25. ↑  „Pretendentų turnyras 13: Turnyro baigtis turėjo spręstis paskutiniame rate" (rusų). Suarchyvuota iš originalo 2020-06-25. Nuoroda tikrinta 2020 m. birželio 25 d.
 d. `{{cite web}}`: Patikrinkite date reikšmes: `|accessdate=` (pagalba); line feed character in `|accessdate=` at position 23 (pagalba)CS1 priežiūra: netinkamas URL (link)
26. ↑  „Karjakinas laimi kandidatų turnyrą ir iškovoja teisę žaisti mačą dėl pasaulio čempiono titulo" (anglų). Suarchyvuota iš originalo 2020-03-28. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
27. ↑  „Karjakinas su Karlsenu žais mačą dėl pasaulio čempiono titulo" (rusų). Suarchyvuota iš originalo 2019-11-28. Nuoroda tikrinta 2020 m. birželio 25 d.
 d. `{{cite web}}`: Patikrinkite date reikšmes: `|accessdate=` (pagalba); line feed character in `|accessdate=` at position 23 (pagalba)CS1 priežiūra: netinkamas URL (link)
28. ↑  „2016 m. FIDE kandidatų turnyras" (anglų). Suarchyvuota iš originalo 2019-06-17. Nuoroda tikrinta 2020 m. birželio 25 d..`{{cite web}}`: CS1 priežiūra: netinkamas URL (link)
29. ↑  „Rezultatyvi FIDE kandidatų turnyro pradžia" (anglų). Suarchyvuota iš originalo 2020-05-10. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
30. ↑  „Po 4-o rato Karuana, įspūdingoje kovoje nugalėjęs V. Kramniką pirmauja" (anglų). Suarchyvuota iš originalo 2020-05-10. Nuoroda tikrinta 2018 m. balandžio 26 d..`{{cite web}}`: CS1 priežiūra: netinkamas URL (link)
31. ↑  „Turnyro pusiaukelėje, laimėjęs prieš L. Aronianą, pirmauja Karuana" (anglų). Suarchyvuotas originalas 2018-06-24. Nuoroda tikrinta 2020 m. birželio 26 d..
32. ↑  „10-ame rate F. Karuana su artimiausiu varžovu Š. Mamedjarovu pasidalijo po pustaškį" (anglų). Suarchyvuota iš originalo 2020-05-10. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
33. ↑  „Ar bus Karlseno Karjakino mačas?" (anglų). Suarchyvuota iš originalo 2019-11-15. Nuoroda tikrinta 2018 m. balandžio 26 d..`{{cite web}}`: CS1 priežiūra: netinkamas URL (link)
34. ↑  „Prieš paskutinį ratą F. Karuana priekyje, pustaškiu atsilikę Š. Mamedjarovas ir Karjakinas" (anglų). Suarchyvuota iš originalo 2020-05-10. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
35. ↑  „2018 m. kandidatų turnyras. Karuana laimi prieš A. Griščiuką ir žais su Karlsenu" (anglų). Suarchyvuota iš originalo 2020-05-10. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
36. ↑  „Magnus Karlsenas, nugalėjęs Fabianą Karuaną, laimi pasaulio čempionatą" (anglų). Suarchyvuota iš originalo 2020-06-18. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
37. ↑  „2014 m. Singfildo turnyras. Galutinė rezultatų lentelė po 10 ratų" (anglų). Suarchyvuota iš originalo 2018-06-27. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
38. ↑  „2017 m. Londono 9-asis klasikinių šachmatų turnyras. Galutinė lentelė" (anglų). Suarchyvuota iš originalo 2018-06-27. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
39. ↑  „Fabianas Karuano laimi 2018 m. Grenkės klasikinių šachmatų turnyrą" (anglų). Suarchyvuota iš originalo 2019-09-15. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
40. ↑  „Karuana laimi Grenkės klasikinių šachmatų varžybas" (anglų). Suarchyvuota iš originalo 2020-03-28. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
41. ↑  „Karuana laimi turnyrą Norvegijoje" (anglų). Suarchyvuota iš originalo 2020-03-28. Nuoroda tikrinta 2020 m. birželio 26 d..`{{cite web}}`: CS1 priežiūra: netinkamas URL (link)
42. ↑  „Karlsenas, aplenkęs Karuaną ir Anandą, laimi 2014 m. pasaulio greitųjų šachmatų čempionatą" (anglų). Nuoroda tikrinta 2020 m. birželio 26 d..
43. ↑  „Fabiano Karuanos rezultatai komandinėse varžybose" (anglų). Nuoroda tikrinta 2018 m. birželio 26 d..
44. ↑  „Fabiano Karuanos rezultatai žaidžiant už Italijos rinktinę šachmatų olimpiadose" (anglų). Nuoroda tikrinta 2018 m. birželio 18 d..
45. ↑  „Fabiano Karuanos rezultatai žaidžiant už JAV rinktinę šachmatų olimpiadose" (anglų). Nuoroda tikrinta 2018 m. birželio 22 d..
46. ↑  „Fabiano Karuanos rezultatai Europos komandiniuose šachmatų čempionatuose" (anglų). Nuoroda tikrinta 2018 m. birželio 18 d..
47. ↑  „Fabiano Karuanos rezultatai Europos klubų komandiniuose šachmatų čempionatuose" (anglų). Nuoroda tikrinta 2018 m. birželio 26 d..
48. ↑  „Fabiano Karuanos rezultatai Mitropos taurės komandiniuose šachmatų čempionatuose" (anglų). Nuoroda tikrinta 2018 m. birželio 26 d..
49. ↑  „Fabiano Karuanos rezultatai Rusijos Premjer lygoje" (anglų). Nuoroda tikrinta 2018 m. birželio 26 d..
50. ↑  „Fabianas Karuana" (anglų). Nuoroda tikrinta 2018 m. birželio 26 d..

Nuorodos
--------

* Fabianas Karuanas.
* Fabiano Karuano biografija ir partijos
* Nežinomas Karuana
* Fabiano Karuanos interviu po 2018 m. Grenkės turnyro